ઇક્વિટી જામીનગીરી એ કંપનીની શેરમૂડીમાંથી આપવામાં આવતો ભાગ છે. જેમ કે કંપની, ટ્રસ્ટમાંથી ફાળવવામાં આવતો કેપિટલ સ્ટોક અથવા ભાગીદારી. ઇક્વિટીની ફાળવણીનું કે જામીનગીરીનું સૌથી સરળ સ્વરૂપ સામાન્ય શેરની ફાળવણી છે. આ ઉપરાંત કેપિટલ સ્ટોકમાંથી પ્રિફર્ડ ઇક્વિટીની ફાળવણી કરી શકાય છે. ઇક્વિટીનો ધારક શેરધારક કહેવાય છે કે જે પોતાની પાસે કંપનીના શેર ધરાવતો હોય છે. અથવા તો ફાળવણીકારનો નાનો અંશ ધરાવતો હોય છે. દેવાં જામીનગીરી કે જેમાં નિયમિતપણે ધારકોને વ્યાજ ચૂકવવું પડે છે તેથી વિપરીત ઇકિવિટીજામીનગીરીમાં કોઈ જ પ્રકારની ચૂકવણી નિયમિતપણે કરવાની હોતી નથી. નાદારીની સ્થિતિમાં તે ફાળવણીકારનાં બાકી રહેલા વ્યાજની જ ચૂકવણી વહેંચે છે. આ ચૂકવણી ધિરાણદારોને તમામ ચૂકવણી કરી દીધા બાદ ચૂકવવામાં આવે છે. જોકે, ઇક્વિટી જામીનગીરી ધારકોને કંપનીમાં આંશિક અંકુશ પ્રોરેટા ધોરણે ફાળવે છે. તેનો મતલબ એ થાય કે સામાન્યતઃ વધારે ઇક્વિટી ધરાવતો ધારક ફાળવણીકાર ઉપર અંકુશ મેળવી શકે છે. ઇક્વિટી જામીનગીરીમાં નફાની વહેંચણી અને મૂડી વધારાના હક્કો મળે છે. જ્યારે દેવાં જામીનગીરીના ધારકોને માત્ર વ્યાજ અને મુદ્દલની જ ચૂકવણી કરવામાં આવે છે. જેનો આધાર ફાળવણીકારના નાણાકીય દેખાવ ઉપર રહેલો હોય છે. વધુમાં દેવાં જામીનગીરીમાં નાદારીની બહાર મતદાનનો અધિકાર મળતો નથી. અન્ય શબ્દોમાં કહીએ તો ઇક્વિટીધારકોને હંમેશા ઉપર રહેવાનો અધિકાર હોય છે અને તેઓ વેપાર ઉપર અંકુશ લઈ શકે છે.